En kan på samme måte bruke skjult mikrofon for å få lydopptak av noe eller noen som ikke vet om det. Offentliggjøring av tulletelefoner til kjendiser og andre, for eksempel på plate eller i radio, er en underholdningsvariant av dette. I Norge ble blant annet komikerduoen Wesensteen kjent for å ringe opp personer anonymt eller under falskt navn og komme med morsomme henvendelser på en tilsynelatende seriøs måte.